Bretagne/Korpus-divyezhek-brezhoneg-galleg huggingface dataset:
Les modalités d’intervention de l’agent référent sont précisées dans le règlement de fonctionnement qui se trouve dans votre studio.
Merket mat eo ar mod ma vez labouret gant an ajant pennañ er reolennoù mont en-dro a gavehet e-barzh ho lojeiz.
Ti an Diskuizh met un local à la disposition des coiffeurs et pédicures qui en font la demande. 
E Ti an Diskuizh e vez kinniget ur sal d’ar ficherien-vlev ha d’ar ficherien-dreid a c’houlenn labourat amañ.
Le plus souvent, deux coiffeuses proposent leurs services aux Résidents deux fois par mois et un pédicure, une fois par mois. 
Peurvuiañ e ta div ficherez-vlev da ginnig o servijoù d’an Annezidi div wech ar miz hag ur ficherez-treid ur wech ar miz.
Vous devez en principe vous inscrire sur le tableau fixé à la porte du local et régler directement à ces professionnels le coût de leurs prestations. 
Sañset oc’h da skrivañ hoc’h anv war an daolenn ouzh dor ar sal ha da baeañ o servijoù d’an dud a-vicher-se end-eeun.
Vous n’avez aucunement l’obligation de faire appel à leurs services et pouvez vous adresser à d’autres professionnels de votre choix.
N’eo ket ret deoc’h mont gante tamm ebet ha gallout a rit gelven tud a vicher all choazet ganeoc’h.
Une place vous sera proposée dans la salle à manger. 
Ur plas a vo kinniget deoc’h er sal-debriñ.
Cette place ne vous sera pas attribuée définitivement ; vous pourrez en changer, si vous le souhaitez, lorsque des possibilités existeront. 
Ne vo ket ret deoc’h chom er plas-se atav ; gallout a rehet cheñch, pa ’pos c’hoant, ma vez moien d’ober.
Le déjeuner est servi à midi et le dîner à 19h dans la salle à manger, alors que le petit-déjeuner est pris dans votre logement à partir de 8h.
Servijet e vez merenn da greisteiz ha koan da 7 eur noz er sal-debriñ, ha tapet e vo ho lein ganeoc’h en ho lojeiz adalek 8 eur beure.
Votre famille et vos amis seront les bienvenus à table, dans la mesure des places disponibles et sous réserve, bien entendu, d’avoir prévenu quelques jours à l’avance.
Degemeret-mat e vo ho familh hag ho mignoned ouzh taol, diouzh ar plasoù a chomo ha gant ma vo lavaret dimp en a-raok, evel-just.
Si un des plats proposés ne vous convient pas, vous ne devez pas hésiter à le dire. 
Ma ne blij ket ur meuz deoc’h e vo ret deoc’h lavaret dimp.
Dans ce cas, le cuisinier vous servira un autre plat simple en remplacement. 
Neuze e vo servijet ur meuz eeun all deoc’h gant ar c’heginer.
Il est toutefois recommandé de ne pas abuser de cette possibilité parce que cela pourrait vous conduire à des déséquilibres alimentaires préjudiciables à votre santé.
Goulenn a reomp diganeoc’h memes tra pas ober kemend-all re alies abalamour deoc’h da zebriñ en ur mod kempouez, anez da se e c’hallfe bout fall evit ho yec’hed.
Chaque jour, après le goûter facultatif servi à 16h, une animation collective vous sera proposée. 
Bemdez, goude an adverenn, servijet da 4 eur evit ar re o deus c’hoant, e vo kinniget un abadenn a-stroll deoc’h.
Vous êtes vivement encouragé à y participer. 
Kemerit perzh enni dijen.
D’autres animations sont aussi organisées par l’animateur (-trice) à d’autres moments pour des groupes plus restreints.
Abadennoù all a vez kinniget gant an animatour(ez) e mareoù all, evit strolladoù nebeutoc’h a dud enne.
C’est au cours des premières animations auxquelles vous participerez que vous serez invité, si vous en êtes d’accord, avec l’aide de la personne chargée de l’animation, à faire connaître aux autres Résidents, des éléments de votre histoire personnelle. 
E-kerzh hoc’h abadennoù kentañ e vehet pedet gant an animatour(ez), ma vezit kontant, da gontañ un tamm eus ho puhez d’an Annezidi all.
Mais si vous préférez, la même chose pourra se faire à un autre moment dans votre logement. 
Met, ma kavit gwelloc’h, e vo gallet ober ar memes tra diwezhatoc’h en ho lojeiz.
Au moment des principales fêtes religieuses, l’équipe paroissiale à l’habitude de proposer aux Résidents d’assister à une messe dans la salle d’animation. 
Da vare ar gouelioù relijiel brasañ eo kustum skipailh ar barroz da ginnig un oferenn d’an Annezidi e sal an abadennoù.
Le jour et l’heure sont précisés sur le tableau placé près de la porte principale de la salle à manger.
Merket e vez an deiz hag an eur war an daolenn e-kichen dor bennañ ar sal-debriñ.
Le lavage et le repassage de votre linge sont régulièrement effectués dans l’établissement. 
Ingal e vez gwalc’het ha feret ho lienaj gant an aozadur.
Le linge à laver peut être déposé, par vous-même ou par les agents qui vous aident, soit dans les bacs prévus pour cela et placés en différents endroits des couloirs principaux, soit dans les sacs des chariots de soins.
Ganeoc’h-c’hwi hoc’h-unan, peotramant gant an implijidi a sikour ac’hanoc’h, e vez lakaet al lienaj da walc’hiñ pe er bailhoù graet evit se a vez kavet amañ hag ahont en trepasoù pennañ, pe er seier stag ouzh ar c’harrigennoù soagnañ.
Mais il faut veiller à ce que les conditions précisées dans le règlement de fonctionnement soient respectées (marquage, textiles).
Ret eo diwall ma vo doujet d’ar reolennoù mont en-dro avat (merkañ hoc’h anv, danvez ar gwiad).
Au début de chaque mois, nous vous enverrons une facture sur laquelle figurera la somme que vous lui devez au titre du mois précédent. 
E penn kentañ bep miz e kasimp ur fakturenn deoc’h skrivet warni ar sammad arc’hant da baeañ evit ar miz a-raok.
Les déductions auxquelles vous pouvez prétendre en raison de l’APL, de l’APA ou des absences seront prises en compte.
Diskontet e vo an distaolioù a c’hallit kaout dre-benn d’an APL, d’an APA pe d’an deizioù ma ne vehet ket amañ.
Le règlement doit être remis ou adressé au Directeur, par chèque établi à l’ordre du Trésor Public.
Ar paeamant zo da vout roet pe kaset d’ar Rener, dre ur chekenn war anv an Teñzor Publik.
Des gens à votre écoute.
Tud hag a selaou ac’hanoc’h.
Dans l’hypothèse où les documents qui vous ont été remis (notice d’information, contrat de séjour, règlement de fonctionnement, livret d’accueil) n’apporteraient pas de réponses satisfaisantes à des questions que vous vous posez, le Directeur est à votre disposition pour vous renseigner.
Prest eo ar Rener da sklêrijennañ ac’hanoc’h ma n’eo ket trawalc’h an dielloù bet roet deoc’h (lizher kelaouiñ, kevrat ar chomadenn, reolennoù mont en-dro, lizher degemer) evit respont d’ho koulennoù.
De la même manière, vous pouvez venir l’entretenir des difficultés rencontrées ici. 
Er memes mod e c’hallit dont da gaozeal gantañ eus an traoù oc’h bet lakaet diaes gante amañ.
Selon la nature du problème, il en parlera éventuellement au médecin-coordonnateur de l’établissement, mais vous pouvez aussi demander à rencontrer vous-même le médecin.
Diouzh natur an traoù e c’hallo marteze kaozeal gant medisin-kenurzhier an ti, met gallout a rit ivez goulenn kaozeal gant ar medisin hoc’h-unan.
Les mêmes possibilités sont offertes à votre famille, de préférence après qu’elle ait pris rendez-vous.
Gallout a ra ho familh ober ar memes tra, met gwelloc’h eo lakaat un devezh evit dont en a-raok.
Un conseil de la vie sociale, dont les caractéristiques sont contenues dans le règlement de fonctionnement, a été mis en place à Ti an Diskuizh. 
E Ti an Diskuizh zo bet krouet ur c’huzul evit ar vuhez sokial, displeget e reolennoù mont en-dro an ti.
Il y a une affiche à l'entrée. 
En antre an ti zo ur skritell.
Vous pouvez vous-même ou par l’intermédiaire d’un membre de votre famille ou d’un de vos amis le saisir de toute question d’intérêt général relative au fonctionnement de l’Etablissement.
Gallout a rit c’hwi hoc’h-unan, pe dre ho familh pe unan eus ho mignoned, sevel goulennoù outañ diwar-benn mont en-dro an ti gant ma vehont talvoudus evit an holl.
Charte des droits et libertés de la personne âgée dépendante.
Karta gwirioù ha frankizoù an dud kozh dindan dalc’h.
Lorsqu'il sera admis par tous que les personnes âgées dépendantes ont droit au respect absolu de leurs libertés d'adulte et de leur dignité d'être humain, cette charte sera appliquée dans son esprit.
Spered ar garta-mañ a vo lakaet da dalvezout pa vo kontant an holl da lavaret o deus droed an dud kozh dindan dalc’h e vefe doujet penn-da-benn d’o frankizoù evel tud deuet, ha d’o denelezh.
Toute personne âgée dépendante garde la liberté de choisir son mode de vie.
An holl dud kozh dindan dalc’h a choaz o doare da vevañ evel ma faot dezhe.
Le lieu de vie de la personne âgée dépendante, domicile personnel ou établissement, doit être choisi par elle et adapté à ses besoins.
Al lec’h m’emañ an dud kozh dindan dalc’h o chom, lojeiz prevez pe aozadur, a rank bout choazet gante ha bout diouzh o ezhommoù.
Une vie sociale malgré les handicaps.
Ur vuhez sokial daoust d’an diaezamantoù.
Toute personne âgée dépendante doit conserver la liberté de communiquer, de se déplacer et de participer à la vie de la société.
An holl dud kozh dindan dalc’h a rank kaout ar frankiz da zaremprediñ ar re all, da fiñval ha da gemer perzh e buhez ar gevredigezh.
Présence et rôle des proches.
Bezañs ha roll an dud nes.
Le maintien des relations familiales et des réseaux amicaux est indispensable aux personnes âgées dépendantes.
Pouezus-tre eo evit an dud kozh dindan dalc’h delc’hen gant o darempredoù gant o familh hag o mignoned.
Toute personne âgée dépendante doit pouvoir garder la maîtrise de son patrimoine et de ses revenus disponibles.
An holl dud kozh dindan dalc’h a rank chom mestr war o feadra hag o goproù.
Toute personne âgée dépendante doit être encouragée à conserver des activités.
Ret eo kalonekaat an holl dud kozh dindan dalc’h da chom oberiant.
Liberté de conscience et pratique religieuse. 
Frankiz an emskiant hag ar relijion.
Toute personne âgée dépendante doit pouvoir participer aux activités religieuses ou philosophiques de son choix.
Droed o deus an holl dud kozh dindan dalc’h da gaout ar frankiz da gemer perzh en abadennoù relijiel pe filozofel bet choazet gante.
Préserver l'autonomie et prévenir.
Chom emren ha gwelet an diaezamantoù en a-raok.
La prévention de la dépendance est une nécessité pour l'individu qui vieillit.
Evit an dud ac’h a war goshaat eo ret-mat gwelet en a-raok ar mare ma c’hallfent bout dindan dalc’h.
Toute personne âgée dépendante doit avoir, comme toute autre, accès aux soins qui lui sont utiles.
Droed o deus an holl dud kozh dindan dalc’h, evel forzh piv all, da vout soagnet pa vez ezhomm.
Les soins que requiert une personne âgée dépendante doivent être dispensés par des intervenants formés, en nombre suffisant.
An dud kozh dindan dalc’h a rank bout soagnet gant tud stummet evit se ha niverus a-walc’h.
Soins et assistance doivent être procurés à la personne âgée en fin de vie et à sa famille.
Preder ha skoazell a rank bout roet d’an dud a zo e fin o buhez ha d’o familh.
La recherche : une priorité et un devoir.
An enklask : ur pal pennañ hag un dever.
La recherche multidisciplinaire sur le vieillissement et la dépendance est une priorité.
Ur pal pennañ eo an enklaskoù war an danvezioù liesseurt evel koshaat ha bout dindan dalc’h.
Exercice des droits et protection juridique de la personne.
Lakaat ar gwirioù da dalvezout ha gwareziñ an dud dirak ar justis.
Toute personne en situation de dépendance devrait voir protégés non seulement ses biens mais aussi sa personne.
Droed o deus an holl dud kozh dindan dalc’h e vefe gwarezet o madoù koulz hag int ent personel ivez.
L'information, meilleur moyen de lutte contre l'exclusion.
Kelaouiñ, an doare gwellañ da chom gant ar re all.
L'ensemble de la population doit être informé  des difficultés qu'éprouvent les personnes âgées dépendantes.
Ret eo lavaret d’an holl pegen diaes eo an traoù evit an dud kozh dindan dalc’h.
Ministère de l’emploi et de la solidarité 
Ministrerezh an implij hag ar c’hrengred
Fondation Nationale de Gérontologie.
Diazezadur Broadel ar C’herontologiezh.
Secrétariat d’Etat à la santé et à l’action sociale.
Sekretouriezh-Stad ar yec’hed hag an obererezh social.
Aujourd’hui, les enfants ont décidé de quitter leur tableau pour s’amuser ensemble.
Hiziv, ar vugale o deus lakaet en o fenn kuitaat o zaolennoù kement hag ebatal asambles.
Attendez-moi, je suis Léna et je n’ai pas envie de jouer à la marchande toute la journée !
Gortozit ac’hanon, me zo Lena ha ne ’m eus ket c’hoant da c’hoari ar varc’hadourez a-hed an deiz !
Mon prénom est Yannig : les grands jouent sans s’occuper de moi, je vais avec vous !
Ma anv-bihan zo Yannig : emañ ar re vras o c’hoari hep teurel evezh ouzhin, ez an asambles ganeoc’h !
Bonjour, je m’appelle Loïc ; je vais me mettre à l’abri de la tempête !
Demat dit, ma anv zo Loig ; ez an da waskediñ diouzh ar barr-amzer !
Moi c’est Fanch ; il vaut mieux que j’aille me promener, j’ai déjà trop mangé !
Me zo Fañch ; gwell eo din mont da bourmen, debret em eus re dija !
La petite Anna nous appelle.
Emañ Anna vihan o c’hervel ac’hanomp.
Je n’arrive pas à attraper ma balle !
Ne zeuan ket a-benn da dapout ma fellenn !
Qu’est-ce qu’on pourrait bien faire aujourd’hui ?
Petra ’ta a c’hallfemp ober hiziv ?
J’ai une idée : racontons chacun une histoire, une belle, de Bretagne.
Gouzout a ran : kontomp pep a istor, unan brav, unan eus Breizh.
Moi, j’ai une histoire incroyable ! 
Me am eus un istor marvailhus da gontañ !
Ça se passe il y a très longtemps à l 'époque des Gaulois.
Gwechall-gozh e oa, da vare ar C’halianed.
Sur l’île de Sein, une magicienne appelée Velléda.
En Enez-Sun e oa ur strobinellerez anvet Veleda.
Elle transformait  les hommes en animaux et déchaînait des tempêtes. 
Treiñ a rae an dud e loened ha lakaat barroù-amzer da zirollañ.
Elle chantait en s’accompagnant d’une lyre.
Kanañ a rae en ur seniñ ul lourenn.
Un vrai danger pour les marins !
Ur gwir zañjer e oa evit ar vartoloded !
Mais quelquefois, elle les sauvait.
Met a-wechoù e savetee anezho.
Complète la barque de Velléda. 
Tres ar peurrest eus bark Veleda.
Dans le panier de Velléda, il y a une serpe, une épuisette, une bouée.
E-barzh paner Veleda ez eus ur falz-strop, ur vazh-roued, ur boue.
D’après-toi, cet objet était l’attribut des marins, des druides, des Romains.
Hervezout e oa an dra-se d’ar vartoloded, d’an drouized, d’ar Romaned.
Eh bien, moi j’ai une meilleure histoire de tempête !
Arsa, me a oar un istor barr-amzer gwelloc’h !
Et en plus, c’est une histoire vraie de ma grand-mère de Douarnenez : elle m’a même dit qu’on entendait encore les cloches sous la mer.
Un istor gwir eo ouzhpenn-se, bet kontet din gant ma mamm-gozh eus Douarnenez : lavaret he deus din zoken e klever c’hoazh ar c’hleier dindan ar mor.
Le roi Gradlon était parti faire la guerre très loin dans le nord.
Bet e oa ar roue Grallon o vrezeliñ, pell-pell en norzh.
Pour revenir dans la ville d’Ys qui se trouve au milieu de la mer dans la baie de Douarnenez, le roi et la reine montent le cheval Morvac’h qui vole et peut courir sur l’eau. 
Evit distreiñ da Gêr-Iz, a oa e-kreiz ar mor e bae Douarnenez, e oa pignet ar roue hag ar rouanez war ar marc’h Morvarc’h a c’halle nijal ha redek war an dour.
En arrivant, la reine meurt en mettant au monde une petite fille que le roi appelle Dahut.
Pa oant erruet e oa marvet ar rouanez en ur c’henel ur verc’h vihan hag a oa bet anvet Dahud gant ar roue.
Devenue grande, elle est très belle mais un peu capricieuse. 
Pa oa erru bras honnezh e oa brav-kenañ, met un tammig pennadus.
Un jour, sur le port, elle rencontre un mystérieux chevalier avec un chapeau rouge, un manteau rouge, même ses ongles étaient rouges ! 
Un deiz, er porzh, he doa kejet ouzh ur marc’heg kevrinus gant un tog ruz, ur vantell ruz, betek e ivinoù a oa ruz !
Elle en tombe amoureuse, mais il lui dit qu’il l’aimera si elle lui remet les clés de la ville d’Ys.
Piket e oa bet he skouarn gantañ, met lavaret a reas ar marc’heg dezhi ne garfe anezhi nemet ha reiñ a rafe-hi alc’hwezioù Kêr-Iz dezhañ.
Elle les vole à son père.
Ha hi ha laerezh anezho digant he zad.
Aussitôt, le chevalier ouvre les portes et la mer engloutit la ville et ses habitants. 
Kerkent e oa bet digoret an dorioù gant ar marc’heg, ha beuzet kêr hag hec’h annezidi gant ar mor.
Le roi s’enfuit sur son cheval accompagné de son ami, le moine saint Guénolé, et de Dahut.
Tec’hel a reas ar roue war e varc’h, asambles gant e vignon, ar manac’h sant Wennole, ha Dahud.
Complète le paysage de tempête.
Tres ar peurrest eus taolenn ar barr-amzer.
Peut-être que Dahut va être transformée en sirène ?
Marteze ez ay Dahud da vorganez ?
Peux-tu retrouver ce que dit chaque personnage ?
Gallout a rez kavout ar pezh emañ pep hini o lavaret ?
Abandonnez votre fille pour être sauvé.
Dilezit ho merc’h evit bezañ saveteet !
Je n’y arriverai jamais !
Biken ne zeuin a-benn !
Ne l’écoute pas, je suis ta fille bien-aimée.
Na selaou ket anezhañ, da verc’h muiañ-karet on-me !
Heureusement que mes parents ne sont pas comme ça !
Brav c’hoazh n’eo ket ma zud evel-se !
Pour changer, je vais vous raconter une histoire plus drôle : c’est la légende de Kerdeck.
Kement ha cheñch ez an da gontañ un istor fentusoc’h deoc’h : Mojenn Kerdeg an hini eo.
C’est l’histoire d’un joueur de biniou qui s’appelle Yvon.
Istor ur biniaouer anvet Ivonig eo.
Au cours d’un bal où il joue de la musique, il est attiré par de belles jeunes filles qui dansent. 
E-pad ur bal ma oa o seniñ e oa bet hoalet gant plac’hed brav hag a oa o tañsal.
Elles l’emmènent au bord de la mer et l’attirent dans les flots.
Kaset e oa bet ganto betek bord ar mor ha sachet en tonnoù.
Peut-être  qu’il faudrait lui jeter la bouée de Velléda ?
Marteze e vefe dav teurel boue Veleda dezhañ ?
Je crois que la mer devait être chauffée à cette époque !
Tommet e veze ar mor d’ar mare-se, a gav din !
Il est idiot… il va se noyer !
Diot eo hennezh... ez a da veuziñ !
A ton avis, que va-t-il lui arriver ?
Petra a zegouezho dezhañ, hervezout ?
Il va marcher sur l’eau.
Ez a da gerzhet war an dour.
Il va apprendre à nager.
Ez a da zeskiñ neuial.
Imagine le corps des sirènes.
Tres ar peurrest eus korfoù ar morganezed.
Moi, j’ai une histoire qui ressemble à la tienne mais en plus, vous allez avoir peur ! 
Me a oar un istor hag a zo heñvel a-walc’h ouzh da hini, met ouzhpenn-se e vioc’h spontet !
C’est l’histoire de Wilherm Postik.
Istor Gwilherm Postig eo.
C’était la nuit, j’étais dans la forêt.
Noz e oa, er c’hoad e oan.
J’avais dû boire un peu parce que les arbres se transformaient en monstres. 
Moarvat em boa evet ur bannig re rak mont a rae ar gwez da euzhviled.
Il y avait des dames toute  blanches.
Bez’ e oa itronezed gwenn-tout.
Elles lavaient leur linge et elles chantaient : « Nous lavons,  nous séchons, nous cousons… »
Kannañ a raent ar c’houez ha kanañ : « kannañ, sec’hañ, gwriat a reomp... ».
Quand elles m’ont demandé de les aider, j’ai perdu la tête.
P’o doa goulennet diganin sikour anezho e oan aet e belbi.
L’Ankou criait : « Je vais chercher Postik. »
Huchet en doa an Ankoù : « Ez an da gerc’hat Postig. »
Je me voyais mort. 
Kavout a rae din e oan marv.
Dessine d’autres monstres !
Tres euzhviled all ’ta !
Moi, j’ai envie de rentrer chez moi !
Me am eus c’hoant da zistreiñ du-mañ !
Eh bien moi, j’ai passé un bon moment avec ces histoires !
Evit me am eus bet plijadur gant an istorioù-se !
Maintenant, il faudrait peut-être nous raccompagner dans nos tableaux !
Bremañ e vefe dav adkas ac’hanomp d’hon taolennoù, marteze !
Retrouve le nom des tableaux d’après les commentaires de Loïc, Fanch, Léna, Yannig et Anna.
Klask anvioù an taolennoù diwar ar pezh emañ Loig, Fañch, Lena, Yannig hag Anna o lavaret.
Raccompagnez-moi à l’île de Sein !
Adkasit ac’hanon da Enez-Sun !
Au mariage, il y a plein de monde. 
En eured ez eus e-leizh a dud.
S’il n’y a plus personne au marché, je vais pouvoir jouer avec ma copine ! 
Ma ne vez den ebet ken er marc’had e c’hallin c’hoari gant ma c’hamaladez !
Je vais essayer d’escalader les statues !
Ez an da glask krimpañ ouzh an delwennoù !
Je vais voir où en est la partie !
Ez an da welet penaos emañ kont gant ar bartiad !
Velléda, effet de lune (1883) d’après Les Martyrs de François-René de Chateaubriand.
Veleda, efed gant al loar (1883) diwar Ar Verzherien gant François-René de Chateaubriand (1809).
Lenepveu a réalisé de nombreux décors, dont celui du plafond de l’Opéra de Paris recouvert par la suite par celui du peintre Marc Chagall. 
Lenepveu en doa savet kinklajoù a-leizh, en o mesk hini sel an Opera e Pariz a oa bet goloet da-c’houde gant hini al livour Marc Chagall.
Le thème de Velléda a souvent inspiré les peintres, les sculpteurs et les musiciens au XIXe siècle. 
Al livourien, ar gizellerien hag ar vuzisianed a oa bet awenet alies gant tem Veleda en XIXvet kantved.
La Fuite du roi Gradlon (vers 1884) d’après le Barzaz Breizh de Hersart de La Villemarqué. 
Tec’h ar roue Grallon (war-dro 1884) diwar Barzhaz Breizh gant Kervarker (1839).
Peintre nantais, Luminais s’est intéressé à l’histoire des Gaulois et à celle de la Bretagne.
Ul livour eus Naoned e oa Luminais. Troet e oa gant istor ar C’halianed ha hini Breizh.
La Légende de Kerdeck d’après un poème de Dubut de Laforest, librement inspiré de la légende des Lavandières de la nuit. 
Mojenn Kerdeg (1890) diwar ur barzhoneg gant Dubut de Laforest, awenet tamm pe damm gant mojenn ar C’hannerezed-noz.
Le Quesne représente le courant « pompier » en peinture. 
Gant Le Quesne e weler petra eo luskad « ar bomperien » el livouriezh.
On appelle « pompiers » les artistes qui, à la fin du XIXe siècle, étaient partisans de la tradition du dessin et du nu classiques. 
Ober a reer « pomperien » eus al livourien a oa troet gant hengoun an tresañ ha gant an taolennoù tud noazh klasel, e fin an XIXvet kantved.
Personnage alors à la mode, le guerrier gaulois (pense à Astérix !) portait un casque qui faisait penser à celui des pompiers, d’où le nom donné à ce mouvement ! 
Diouzh ar c’hiz e oa ar vrezelourien c’halian da neuze. War o fenn e veze tokarnioù (soñj en Asteriks ’ta !) hag a lakae an nen da soñjal e re ar bomperien. Abalamour da se e oa bet roet an anv-se d’al luskad !
Les Lavandières de la nuit (vers 1888) d’après le Foyer breton d’Emile Souvestre.
Ar C’hannerezed-noz (war-dro 1888) diwar An Oaled vreizhat gant Émile Souvestre (1844).
Yan’ Dargent était un peintre breton. 
Ul livour breizhat e oa Yan’ Dargent.
Il était fasciné par les légendes que lui racontait sa mère dans son enfance.   et, à Quimper, le décor des chapelles de la cathédrale.
Boemet e oa gant ar mojennoù a veze kontet dezhañ gant e vamm pa oa bugel.
il a réalisé des illustrations pour la littérature enfantine (Grimm, Andersen). 
Skeudennaouet en doa levrioù evit ar vugale (Grimm, Andersen).
Il a décoré les chapelles de la cathédrale de Quimper. 
Gantañ e oa bet kinklet chapelioù an iliz-veur e Kemper.
Marché aux chiffons dans le Finistère 
Marc’had ar pilhoù e Penn-ar-Bed.
Inspiré par ses séjours dans la région de Quimperlé et de Concarneau, le peintre décrit le pittoresque de la vie quotidienne.
Awenet e oa bet pa oa bet o chom e bro Kemperle hag e bro Konk-Kerne. Deskrivañ a rae al livour pegen kaer-kurius e oa ar vuhez pemdez.
Les Noces de Corentin Le Guerveur et d’Anne-Marie Kerinvel.
Eured Kaourantin ar Gerveur hag Anne-Marie Kerinvel.
Roussin habitait le château de Keraval à Plomelin. 
E kastell Keraval, e Ploveilh, e oa Roussin o chom.
Il a peint le mariage d’un des fermiers.
Livet en doa eured unan eus e feurmerien.
La Veuve de l’île de Sein. 
Intañvez Enez-Sun.
Renouf a passé l’hiver de 1880 à l’île de Sein pour peindre ce tableau. 
Renouf en doa tremenet ar goañv en Enez-Sun e 1880 evit livañ an daolenn-se.
L’Ancien calvaire de Kilinen. 
Kalvar kozh Kilinenn.
Ce calvaire se trouve à Landrévarzec, près de Quimper. 
Emañ ar c’halvar-se e Landrevarzeg, tost da Gemper.
Les Joueurs de boules. 
Ar C’hoarierien boulloù.
Deyrolle était installé à Concarneau.
Annezet e Konk-Kerne e oa Deyrolle.
Il a décrit l’activité des marins et des paysans. 
Deskrivet en doa trepetoù ar vartoloded hag ar beizanted.
Ce livret-jeu a été réalisé par le Service éducatif du musée, à l’occasion de l’exposition Yan’ Dargent (1824-1899), présentée du 4 décembre 1999 au 27 mars 2000 au musée des beaux-arts de Quimper. 
Savet e oa bet al levrig-c’hoari-mañ gant Servij desavadurel ar mirdi da-geñver an diskouezadeg Yan’ Dargent (1824-1899), eus ar 4 a viz Kerzu 1999 d’ar 27 a viz Meurzh 2000 e mirdi an Arzoù-kaer e Kemper.
La Fuite du roi Gradlon (détail), vers 1884.
Tec’h ar roue Grallon (tamm), war-dro 1884.
Enfin, il entra dans le vallon hanté. 
A-benn ar fin ez eas e-barzh an draoñienn satanezet.
Minuit sonna à trois paroisses.
Sonet e voe an hanternoz e teir farrez.
Wilherm se mit à siffler l’air de Marionnik. 
Kregiñ a reas Gwilherm da c’hwitellat ton Marionig.
Mais, au moment où il sifflait le quatrième vers, il entendit le bruit d’une charrette non ferrée, et il l’aperçut qui venait ver lui.
Met d’an ampoent ma oa o c’hwitellat ar pedervet gwerzenn e klevas trouz ur c’harr gant rodoù dishouarn, hag e welas hennezh o tont davetañ.
Wilherm reconnut la charrette de la mort. 
Ha Gwilherm da anavezout karr ar marv.
Elle était traînée par six chevaux noirs et conduite par l’Ankou.
Stlejet e oa gant c’hwec’h marc’h du ha bleinet gant an Ankoù.
Les Lavandières de la nuit, extrait du « Foyer breton » d’Emile Souvestre, 1844.
Ar C’hannerezed-noz, tennet eus « An Oaled vreizhat » gant Émile Souvestre, 1844.
Malo-Renault, illustration pour la légende des Lavandières de la nuit pour le « Foyer breton » d’Emile Souvestre, édition de 1929.
Malo-Renault, skeudenn evit mojenn ar C’hannerezed-noz e-barzh « An Oaled vreizhat » gant Émile Souvestre, embannadur 1929.
La Bretagne : une région très à la mode !
Breizh : ur rannvro diouzh ar c’hiz ken-ha-ken !
Les peintres du 19e et 20e siècle aiment venir en Bretagne car les habitants portent encore le costume traditionnel. 
En 19vet hag en 20vet kantved e plije d’al livourien dont da Vreizh rak gwisket e veze c’hoazh an dilhad hengounel gant an annezidi.
En observant les tableaux, tu vas découvrir les différentes modes du costume breton. 
Pa selli ouzh an taolennoù e weli ar gizioù a bep seurt a oa e Breizh.
Auparavant, voici quelques règles. 
Da gentañ, setu amañ un nebeud reolennoù.
Dans les salles du musée, tu dois faire très attention, car les œuvres sont anciennes, uniques et fragiles. 
Ret eo dit teurel evezh a-zevri e salioù ar mirdi, rak an oberennoù zo kozh, bresk, ha bez’ ez eus ur skouerenn hepken eus pep hini anezho.
Il ne faudrait pas risquer d’endommager un tableau !
Arabat e vefe risklañ gwallegañ un daolenn bennak !
Il ne faut pas t’approcher trop près.
Arabat eo dit tostaat re.
Il ne faut pas toucher l’œuvre.
Arabat eo dit touch d’an oberennoù.
Ne pas montrer quelque chose avec ton crayon.
Arabat eo dit diskouez un dra bennak gant da greion.
Le premier peintre de la Bretagne paysanne.
Kentañ livour peizanted Breizh.
Le peintre Olivier Perrin était professeur de dessin à Quimper en 1800.  . 
Kelenner war an tresañ e oa al livour Olivier Perrin e Kemper e 1800.
Il a donné le premier un témoignage sur les costumes et le mode de vie des paysans bretons
An hini kentañ e oa bet o testeniañ gwiskamantoù ha doareoù buhez ar beizanted vreizhat.
Il représente ici l’actuelle place de la Tourbie à Quimper. 
Skeudennet en doa amañ al lec’h a zo deuet da vezañ plasenn an Tourbi bremañ e Kemper.
C’est une scène vivante d’un marché rural qui rassemble une multitude de métiers et d’activités. 
Un daolenn leun a vuhez eo : diskouez a ra ur marc’had gant tud diwar ar maez, ha bodañ e-leizh a vicherioù hag a drepetoù.
Observe la foule : la plupart des personnages sont de la région de Quimper. 
Sell ouzh an engroez : dindan ar peurvuiañ eus an dud emañ gwiskamant bro Kemper.
Regarde surtout les vestes des hommes !
Sell ouzh porpantoù ar baotred dreist-holl !
Tu peux identifier trois personnages habillés d’une manière différente des paysans car leurs costumes correspondent à une fonction dans la ville. 
Gwelet a reer tri den gwisket e doareoù disheñvel diouzh hini ar beizanted, rak klotañ a ra o dilhad gant ur garg e kêr.
Entoure-les sur l’image.
Kelc’h anezho ’ta war ar skeudenn.
Le maire de la ville en frac.
Maer kêr gant ur frag dindanañ.
Des gendarmes (avec bicorne et épée).
Archerien (gant togoù daou gorn ha klezeier).
Un abbé (prêtre) vêtu en noir.
Ur person (beleg) gwisket e du.
De toute la Bretagne, c’est ici, en Cornouaille, que les costumes des paysans sont les plus riches, les plus variés et les plus colorés. 
Amañ eo, e Kerne, e weled ar gwiskamantoù peizanted pinvidikañ, diseurtañ ha livekañ eus Breizh a-bezh.
Le peintre Adolphe Leleux est célèbre à Paris avec ses sujets bretons. 
Brudet e oa al livour Adolphe Leleux e Pariz gant e sujedoù breizhat.
Même l’empereur Napoléon III lui passe commande de ce tableau ! 
Goulennet e oa bet digantañ livañ an daolenn-mañ gant an impalaer Napoleon III zoken !
Dans une cour de ferme, le jour de leurs noces, de jeunes époux mènent la gavotte. 
E porzh ur feurm, deiz o eured, emañ an dud-nevez o kas ar gavotenn en-dro.
Retrouve sur les mariés les différents éléments du costume féminin et masculin en reliant les mots aux silhouettes par des flèches.
Adkav ’ta war ar priedoù pezhioù-dilhad ar merc’hed hag ar baotred. Evit se, tres biroù etre ar gerioù hag ar skeudennoù.
Bragoù-braz, gilet, ceinture, veste, guêtres, chapeau rond.
Bragoù-bras, jiletenn, gouriz, chupenn, bodreoù, tog ront.
Jupe, tablier, corsage (à manches longues), corselet (à manches plus courtes), coiffe.
Brozh, tavañjer, hiviz (mañchoù hir), korfenn (mañchoù berroc’h), koef.
Les peintres dépeignent un monde paysan tranquille dans ses moments les plus heureux. 
Depegn a rae al livourien bed ar beizanted, sioul, en e vareoù eürusañ.
Des diverses fêtes qui séduisent les artistes, la noce est privilégiée, grâce à ses costumes chatoyants. 
Plijet e veze ar festoù a bep seurt d’an arzourien, an euredoù dreist pep tra abalamour d’ar gwiskamantoù sked-disked.
Le mariage est l’événement le plus important de la vie d’un homme et d’une femme. 
An eured eo an dra bouezusañ a zegouezh e buhez ur paotr hag ur plac’h.
Observe le tableau : quelle belle tablée !
Sell ouzh an daolenn : bravat taoliad !
Aide Corentin Le Guerveur à raconter son repas de noces. 
Sikour Kaourantin ar Gerveur da gontañ e bred eured.
En insérant dans le récit les mots manquants que tu trouveras parmi la liste suivante. 
Evit se, laka ar gerioù a vank en danevell. Kavout a ri anezho el listenn-mañ.
Jamais je n’oublierai mon mariage à Plomelin. 
Biken ne ankouain ma eured e Ploveilh.
Les invités étaient installés autour d’une belle table qu’on avait préparée la veille dans la grange. 
Azezet e oa ar gouvidi en-dro d’un daoliad vrav hag a oa bet prientet d’an derc’hent e-barzh ar grañj.
Les mets étaient servis dans des belles assiettes en faïence et  le cidre coulait à flot du tonneau. 
Servijet e oa ar meuzioù en asiedoù brav e feilhañs ha redek a rae ar chistr eus ar varrikenn.
Nous avons festoyé au son de la bombarde et du biniou. 
Festailhet hor boa ouzh muzik an talabarder hag ar biniaouer.
Même M. Roussin, le propriétaire de la ferme était là, avec son chapeau haut de forme. 
Eno e oa an ao. Roussin zoken, perc’henn ar feurm, gant e dog foñs uhel.
Ce fut une magnifique fête.
Ur fest kaer-kaer e oa bet.
A chaque région sa coiffe.
Ur c’hoef e pep bro.
En parcourant le pays au 19e siècle, les artistes découvrent la diversité et la richesse des costumes bretons. 
Pa veze ergerzhet ar vro ganto en 19vet kantved, e wele an arzourien pegen diseurt ha pinvidik e oa ar gwiskamantoù breizhat.
A Paris, au Salon (manifestation importante où les peintres exposent leurs œuvres), la Bretagne devient très à la mode. 
E Pariz, er Saloñs (un abadenn bouezus ma tiskoueze al livourien o oberennoù), e oa deuet Breizh da vezañ diouzh ar c’hiz ken-ha-ken.
Les artistes peignent sur de grands formats, les plus aptes pour s’imposer et convaincre le jury qui attribue les prix. 
Taolennoù bras a veze livet gant an arzourien, rak aesoc’h e veze evel-se bezañ trec’h d’ar re all ha gounit ar juri a roe ar prizioù.
Comme Trayer, ils n’hésitent pas, dans leur atelier,  à faire un méli-mélo de costumes et coiffes diverses. 
Evel Trayer, ne varc’hatent ket da livañ ur meskaj gwiskamantoù ha koefoù a bep seurt en o atalieroù.
Dans ce tableau, plusieurs coiffes sont représentées car, lors des marchés, les gens viennent de loin pour faire leurs achats.
En daolenn-mañ e weler meur a seurt koef, rak dont a rae an dud a-bell d’ober o frenadennoù er marc’hadoù.
Observe ces trois coiffes et barre celle qui n’est pas représentée sur le tableau.
Sell ouzh an tri c’hoef-mañ ha barrenn ’ta an hini n’eo ket skeudennet en daolenn.
Coiffe penn sardin de la région de Douarnenez.
Koef penn-sardin eus bro Douarnenez.
Coiffe borledenn  de la région de Quimper.
Koef Borledenn eus bro Kemper.
Coiffe fouen de la région de Fouesnant et Concarneau.
Koef Fouen eus bro Fouenant ha Konk-Kerne.
Un costume pour tous les âges.
Ur gwiskamant da bep oad.
Le costume est un signe de reconnaissance lors de rencontres entre paroisses à l’occasion des pardons, les pèlerinages locaux. 
Gant ar gwiskamantoù e veze anavezet an dud pa zeuent eus meur a barrez, d’ar pardonioù pe d’ar pirc’hirinajoù.
Certains éléments du costume marquent la richesse de leur propriétaire ; les couleurs sont parfois en relation avec  les différents âges de la vie : on peut  par exemple distinguer la femme mariée de la jeune fille.
Traoù zo, er gwiskamantoù, a ziskoueze pegen pinvidik e oa o ferc’henned ; a-wechoù e verke al livioù mareoù eus ar vuhez : gallout a raed, da skouer, diforc’hiñ ar merc’hed euredet diouzh ar plac’hed yaouank.
Relie les couleurs à leur signification.
Liamm al livioù ouzh o ster.
Note au bout des flèches qui est l’homme riche, l’homme plus pauvre et le mendiant.
Skriv e penn ar biroù piv eo an den pinvidik, an den paour hag ar c’hlasker-bara.
Décor pour les salles à manger de l’hôtel de l’Epée de Quimper.
Kinkladur evit salioù-debriñ ostaleri ar C’hleze e Kemper.
En Bretagne, fillettes et garçonnets s’habillent de la même façon jusqu’à l’âge de 6 ans : un bonnet, une robe recouverte d’un « sarrau » (une sorte de tablier), des bottines ou des sabots de bois.
E Breizh e veze gwisket ar baotredigoù hag ar merc’hedigoù er memes mod betek an oad a 6 vloaz : ur boned, ur sae gant ur « saro » (ur seurt tavañjer) war-benn, botinezoù pe botoù-koad.
Dans cette scène, le peintre a représenté deux enfants. 
En daolenn-mañ ez eus bet skeudennet daou vugel gant al livour.
Laquelle des filles est la plus jeune ? 
Pehini eo ar plac’h yaouankañ ?
Entoure-la.
Tres ur c’helc’h ’ta en-dro dezhi.
Maintenant, habille la fillette comme il faut !
Bremañ, gwisk ar verc’hig evel zo dleet !
Famille bigoudène en deuil.
Familh vigoudenn er c’hañv.
Une veuve pose avec ses quatre orphelins. 
En daolenn-mañ e weler un intañvez hag he fevar emzivad.
Son mari est un marin qui s’est noyé à Sainte-Marine. 
Martolod e oa he gwaz, ha beuzet eo bet e Sant-Voran.
La veuve s’habille en noir durant deux années après la mort de son époux.
Gwisket e veze an intañvezed e du e-pad daou vloaz war-lerc’h marv o friedoù.
Quelles impressions te laisse ce tableau ? 
Peseurt efed a ra an daolenn-mañ dit ?
Entoure les mots qui te paraissent le mieux convenir à cette scène : tristesse, gaieté, joie, chagrin, souffrance, paix, fête, bruit, silence, bonheur.
Gra kelc’hioù en-dro d’ar gerioù a glot mat gant ar skeudenn : tristidigezh, drantiz, levenez, glac’har, poan, peoc’h, fest, trouz, didrouz, eürusted.
La mode, ça change : une coiffe qui monte !
Cheñch a ra ar c’hiz : ur c’hoef uheloc’h-uhel !
Le costume n’est pas figé, il évolue au cours des années. 
Ne oa ket traoù sonnet eus ar gwiskamantoù, cheñch a raent gant an amzer.
La coiffe bigoudène est, par exemple,  en 1900, composée d’un petit morceau de broderie en forme de pointe appelée « bigou ». 
Ar vigoudenn, da skouer, a oa e 1900 un tammig brodadenn e stumm ur beg, anvet « bigoù ».
Elle ne cesse de grandir au cours du siècle pour arriver à 33 cm en 1950 !
N’he doa ket paouezet da uhelaat a-hed ar c’hantved, betek tizhout 33 cm e 1950 !
Mets un peu d’ordre dans ces coiffes ! 
Laka un tamm urzh er c’hoefoù-mañ !
Trouve-les dans la salle puis classe-les de 1 à 3 selon leur hauteur.
Klask anezho er sal ha renk anezho eus 1 da 3 hervez o uhelder.
Que de beaux motifs ! 
Nag a ginkladurioù brav !
Les costumes bretons sont ornés de rubans colorés et de broderies. 
Kaeraet e veze ar gwiskamantoù breizhat gant rubanoù livek ha broderezh.
La dentelle de la coiffe  bigoudène a de jolis motifs décoratifs. 
Kinklet brav eo dantelez ar vigoudenn.
Le sculpteur ne peut pas utiliser ici la couleur mais il utilise la possibilité de montrer le volume et les détails à l’aide des vides, des creux et des reliefs.
Ne oa ket ar c’hizeller evit ober gant livioù amañ, met implijet en doa ar goullo, ar c’hleuzioù hag ar bosoù da ziskouez ar stumm hag ar munudoù.
Trace le motif de broderie de la coiffe.
Tres ’ta ar pezh a zo war broderezh ar c’hoef.
N’oublie pas de dessiner des : ronds, fougères, fleurs.
Arabat dit disoñjal tresañ : rontoù, raden, bleunioù.
Question supplémentaire : quel motif coud la brodeuse de Quillivic ? 
Goulenn ouzhpenn : peseurt tres emañ broderez Quillivic o wriat ?
Tableau d'une scène de pêche.
Taolenn eus un abadenn pesketa.
Le dimanche pour aller à l’église, on sort les beaux costumes de l'armoire. 
Da Sul, evit mont d’an iliz, e tenned ar gwiskamantoù brav eus an armel.
Mais pendant la semaine, il faut bien travailler !
Met war ar sizhun, ret mat e veze labourat !
Ecris sous les images le nom des activités correspondantes.
Skriv dindan ar skeudennoù anvioù al labourioù a glot ganto.
Entoure le nom des vêtements dont a besoin un marin pêcheur pour sortir en mer : suroit, cravate, gilet, veste, sabot/bottes, ciré, vareuse.
Tres ur c’helc’h en-dro da anvioù ar pezhioù-dilhad a rank ar besketaerien gwiskañ evit mont war vor : suroa, kravatenn, jiletenn, propant, botoù-koad/heuzoù, siraj, vareuzenn.
Les peintres de l’École de Pont-Aven aiment la couleur avant tout et prennent plus de liberté avec la représentation de la réalité. 
Plijout a rae al livioù dreist pep tra da livourien Skol Pont-Aven, ha ne glaskent ket skeudenniñ ar wirionez rik-ha-rik.
En peignant une procession, Paul Sérusier fait le choix de simplifier le costume des femmes : plutôt que de représenter la broderie du costume bigouden, il peint des petites bandes jaunes ou orange.
P’en doa livet ur brosesion, Paul Sérusier en doa divizet eeunaat gwiskamantoù ar merc’hed : kentoc’h eget skeudenniñ broderezh ar c’hiz vigoudenn en doa livet bandennoùigoù melen pe orañjez.
Colorie le costume de ces femmes.
Liv ’ta gwismamantoù ar merc’hed-mañ.
Au cours du 20e siècle, le costume traditionnel disparaît peu à peu au profit de celui de la ville. 
E-pad an 20vet kantved e oa aet ar gwiskamantoù hengounel diwar wel tamm-ha-tamm, ha lezet o doa o flas da re ar c’hêrioù.
Dans cette scène de pique-nique, tu remarques que les femmes sont encore vêtues à la bretonne tandis que les hommes ont déjà changé un détail de leur costume. 
Un daolenn eus ur piknik eo homañ. Enni e welez ez eo gwisket ar merc’hed e giz Breizh c’hoazh. Padal, cheñchet ez eus un dra bennak e gwiskamantoù ar baotred.
Décrypte le rébus suivant pour le savoir !
Diguzh ar rebus-mañ evit kavout an anv gallek anezhañ !
Toutes les œuvres sont conservées au musée des beaux-arts de Quimper. 
Miret eo an holl oberennoù e-barzh mirdi an arzoù-kaer e Kemper.
Ce livret-jeu a été réalisé par le service éducatif du musée en 2009.
Savet e oa bet al levrig-c’hoari-mañ e 2009 gant servij desavadurel ar mirdi.
Le service éducatif et culturel du musée met en œuvre des activités sans cesse renouvelées en direction des visiteurs enfants ou adultes, seuls ou en groupes, pour déclencher le plaisir de la découverte des œuvres et apporter des connaissances sur un artiste, une période, un style. 
Dalc’hmat e vez graet traoù nevez gant servij desavadurel ha sevenadurel ar mirdi evit ar weladennerien, pe e vefent bugale pe tud deuet, o-unan pe e-barzh ur strollad, dezho da gaout plijadur o welet an oberennoù ha da zeskiñ traoù diwar-benn un arzour, ur mare, ur stil bennak.
Laissez-vous surprendre.
Kemerit souezh ’ta.
Des guides-conférenciers agréés.
Heñcherien-brezegennerien aotreet.
A consulter dans cette rubrique.
Da welet e-barzh ar rubrikenn-mañ.
A chaque exposition temporaire, une visite guidée en breton est proposée par un guide-conférencier agréé.
Bewech ma vez un diskouezadeg dibad e kinniger deoc’h ur weladenn heñchet e brezhoneg gant un heñcher-prezegenner aotreet.
Les visites du musée peuvent être libres ou menées par un guide-conférencier professionnel. 
Gallout a reont bizitañ ar mirdi en o frankiz pe bezañ ambrouget gant un heñcher-prezegenner a vicher.
Celui-ci guide le regard et initie aux secrets des œuvres d'art. 
Hennezh a sach o evezh war an dra-mañ-tra hag a ziskuilh sekredoù an oberennoù.
Il élargit le spectre des connaissances et inspire la curiosité.
Lakaat a ra an dud da zeskiñ traoù ha da guriuzenniñ.
La visite peut être générale ou porter sur une période, un genre, un thème.
Gallout a reer bizitañ pep tra, pe plediñ gant ur mare, ur stil, un tem bennak.
Toute réservation de visite de groupe, libre ou guidée, est obligatoire. 
Evit bizitoù ar strolladoù, en o frankiz pe heñchet, e ranker mirout plasoù.
Vous convenez avec le musée d'une date, d'un horaire, d’un mode de visite (libre ou guidée), d’un thème,  de l’effectif du groupe et de ses accompagnateurs.
En em glevet a rit gant ar mirdi evit un deiz, un eur, ur mod da vizitañ (frank pe heñchet), un tem, un niver a weladennerien hag a ambrougerien.
Sur place, à l'accueil du musée.
War al lec’h, ouzh burev-degemer ar mirdi.
Une fois validée, une confirmation écrite vous sera adressée.
Ur wech ma vo validet ho pizit e vo kaset un testeni skrivet deoc’h.
Le musée, un partenaire éducatif incontournable !
Ar mirdi, ur c’heveler ha ne c’haller ket tremen heptañ evit an deskadurezh !
Développer les capacités d’observation des élèves, leur sens de l’analyse, encourager l’expression et susciter l’imagination en sensibilisant les jeunes à l’art et à la pratique des arts plastiques… telles sont les missions du service éducatif du musée.
Deskiñ d’ar skolidi sellet pishoc’h ha dielfennañ ar pezh a welont, lakaat anezho da gontañ ar pezh a santont ha broudañ o faltazi en ur zisplegañ an arz ha pleustr an arzoù neuziañ dezho... sed aze kefridioù servij desavadurel ar mirdi.
Moins de 12 ans, étudiants en art, demandeurs d'emploi sur présentation d'un justificatif de moins de 6 mois, personnes en situation de handicap sur présentation de la carte d'invalidité.
Dindan 12 vloaz, studierien war an arz, tud hag a zo o klask labour gant ma tiskouezint un testeni ha n’eo ket koshoc’h eget 6 miz, tud nammet gant ma tiskouezint o c’hartenn divarregezh.
Le musée réalise deux expositions temporaires par an. 
Div ziskouezadeg dibad a vez graet gant ar mirdi bep bloaz.
Exposition-dossier sur une œuvre de la collection, exposition rétrospective d’un artiste ou exposition thématique, les expositions temporaires rythment l’activité du musée. 
Pe e vefe un diskouezadeg-doser diwar-benn un oberenn eus an dastumad, un diskouezadeg da deurel ur sell war-gil ouzh un arzour bennak pe un diskouezadeg tematek, lusket e vez obererezh ar mirdi gant an diskouezadegoù dibad-se.
Des expositions grand public alternent avec des expositions plus scientifiques avec pour point commun l’exigence constante d’accroître la connaissance sur des œuvres ou un artiste. 
A-bep-eil e kinniger diskouezadegoù en aezamant d’an holl ha diskouezadegoù skianteloc’h. Gant an eil re hag ar re all e fell deomp deskiñ traoù d’an dud diwar-benn oberennoù pe un arzour bennak.
Ces expositions sont accompagnées de la parution d’un catalogue et d'un programme varié d'actions culturelles et éducatives. 
Da-geñver pep hini eus an diskouezadegoù-se e vez embannet ur c’hatalog ha savet ur programm gant obererezhioù sevenadurel ha desavadurel a bep seurt.
Des accrochages renouvelés régulièrement dans la collection permanente rythment également l'année. 
A-hed ar bloaz e cheñcher ingal ivez an taolennoù a ispilher en dastumad-pad.
La salle jeune public programme également quatre accrochages annuels. 
Peder gwech ar bloaz e ispilher ivez taolennoù er sal evit ar re yaouank.
Réjouissez-vous de tant d'actualités !
Peadra zo da vezañ laouen gant kement a nevezentioù !
Considéré comme l’un des principaux représentants de la non-figuration française de la seconde moitié du 20e siècle, Jean Le Moal apparaît aujourd’hui comme un peintre à redécouvrir tant son oeuvre dépasse les cloisonnements esthétiques. 
Kontet eo Jean Le Moal da vezañ unan eus an arzourien bennañ eus al livouriezh amskeudenn en eil hanterenn an 20vet kantved. En deiz hiziv ez eo ul livour da adober anaoudegezh gantañ, abalamour d’e oberennoù a ya a-dreuz rummadoù ar genedoniezh.
L’artiste a partagé sa vie entre Paris, la haute-Ardèche et la Bretagne. 
Bevet en doa an arzour e Pariz, en Ardèche uhel hag e Breizh.
Il y découvre les paysages qui le mèneront peu à peu au seuil de la non-figuration, avec des oeuvres où s’unissent et vibrent couleurs et lumières.
Eno en doa gwelet tammoù bro o doa kaset anezhañ tamm-ha-tamm d’al livouriezh amskeudenn, gant oberennoù ma kej ha ma froum al livioù hag ar gouleier.
Après des études d’architecture d’intérieur à la fin des années 1920 à Lyon, il s’installe à Paris et copie les maîtres anciens et modernes.
War-lerc’h studioù war an arkitektouriezh diabarzh e fin ar bloazioù 1920 e Lyon, en doa graet e annez e Pariz hag eilet oberennoù ar vistri kozh ha modern.
En 1935, Le Moal rejoint l’atelier de fresque à l’Académie Ranson qui oriente son goût pour le décor monumental et bientôt l’art du vitrail. 
E 1935 e oa aet Le Moal d’an atalier freskennoù en Akademiezh Ranson. Eno e oa plijet ar c’hinklajoù bras-bras dezhañ, hag arz ar gwer-livet ivez nebeut goude.
Il participe à l’aventure collective du groupe lyonnais Témoignage, explore et dépasse les expériences cubiste et surréaliste et traverse la guerre en affirmant déjà des choix artistiques singuliers. 
Kemeret en doa perzh en avantur stroll ar bodad eus Lyon Témoignage, ergerzhet en doa arnodadoù ar gubourien hag an dreistrealourien hag aet e oa en tu-hont dezho. E-pad ar brezel en doa diskouezet dija doareoù arzel dibar.
Ces années décisives de formation ouvrent sa peinture, après 1945, à une forme d’abstraction en paix avec la représentation. 
Pouezus-kaer e oa bet ar bloavezhioù stummañ-se, ha goude 1945 en doa digoret e livouriezh d’ur stumm difetisted, e peoc’h gant ar skeudenniñ.
Dans un parcours historique, l’exposition offre pour la première fois un panorama complet et inédit de l’oeuvre de Jean Le Moal : « celle d’un homme qui se nourrit de la tradition, se place à la frontière de la représentation figurative et élabore une écriture personnelle qui atteste de la curiosité sans cesse en éveil d’un artiste ouvert au monde ».
Evit ar wech kentañ, gant un hentad istorel, e kinnig an diskouezadeg ur gwel klok, ha ne oa ket bet diskuliet biskoazh, eus oberennoù Jean Le Moal : « re un den hag en em vage diwar an hengoun, en em gave war harzoù ar skeudenniñ, hag en doa savet ur stil personel hag a dest kuriusted un arzour dihun dalc’hmat ha digor d’ar bed ».
Le commissaire scientifique de l’exposition est Philippe Bouchet. 
Komiser skiantel an diskouezadeg eo Philippe Bouchet.
C'est un historien de l’art, auteur d'articles, de préfaces et d'essais sur l'art des 20e et 21e siècles. 
Un istorour eus an arz eo, ha savet en deus pennadoù, rakskridoù ha skridoù-arnod diwar-benn arz an 20vet hag an 21vet kantved.
Il a contribué à de nombreux catalogues et publié plusieurs livres sur Édouard Pignon (1905-1993), dont il est le spécialiste et auteur du catalogue raisonné, ainsi que sur Charles Lapicque (1898-1988), auquel il a consacré ses récentes recherches. 
Skrivet en deus e-barzh katalogoù a-leizh hag embannet meur a levr war Édouard Pignon (1905-1993) – un ispisialour anezhañ eo, ha aozer ar c’hatalog rezonet diwar e benn – hag ivez war Charles Lapicque (1898-1988), en deus graet enklaskoù diwar e benn nevez zo.
Il a assuré le commissariat de plusieurs expositions sur ces deux artistes.
Komiser eo bet e meur a ziskouezadeg gouestlet d’an daou arzour-se.
L’exposition Jean Le Moal (1909-2007) est co-organisée avec le musée d'art et d'archéologie de Valence (1re étape du 25 juin au 7 janvier) et le musée de l’Hospice Saint-Roch d’Issoudun (2e étape du 9 février au 13 mai).
Kenaozet eo an diskouezadeg Jean Le Moal (1909-2007) gant mirdi arz ha henoniezh Valence (1añ prantad eus ar 25 a viz Even d’ar 7 a viz Genver) ha mirdi an Ospiti Saint-Roch en Issoudun (2l prantad eus an 9 a viz C’hwevrer d’an 13 a viz Mae).